  Майя Бывальцева Та арня ӵоже Удмуртиын температура пумен ӝутӥськоз, нуназе 0 градуслэсь шуныт луоз. Со сярысь улосвыл  пресс-службаез ивортӥз. Вуоно уе -1…-6, 23-тӥ южтолэзе нуназе -2…+3 градус луоз. 24-тӥ южтолэзе потон уйин температура -3…-8 градусозь лэзькоз, нуназе озьы ик -2…+3 градус возиськоз. 25-тӥ но 26-тӥ южтолэзе уйёсы 0…-5 градус котырын луоз, нуназе омыр +1…+6 градусозь шуналоз Удмуртиысь Гидрометцентрлэн пресс-службаезПуксёнэ Удмуртие циклон вуоз, соин валче дырын-дырын лымыялоз. Уйёсы но ӵукнаосы куд-ог интыосын сюресъёс вылын йӧвалег луоз. 23-тӥ но 24-тӥ южтолэзе куазь тӧло возиськоз. Нырысь-валысь чакланъёсъя, шутэтскон нуналъёсы температура уз воштӥськы, шӧдскымон зор-кот усьыны кулэ ӧвӧл.  Тегъёс: Гидрометцентр Удмуртия куазь тулыс  